Dragi učenici!

Danas ćemo se baviti pravopisnim zadatkom. Učit ćemo o pisanju velikog početnog slova. Molim vas da pogledate pogledate priloženu poveznicu Škole za život – pisanje velikog slova. Dok gledate, zapisujte što se traži i rješavajte zadatke. Ja vam šaljem sažetak ove lekcije. **Riješite i zadani zadatke za zadaću iz video lekcije** **te iz radne bilježnice str. 16 i 17**. <https://www.youtube.com/watch?v=ffxQ4Gn-Arw&list=PL9Mz0Kqh3YKpML8DiIjV91XNGoZQ_IgJm&index=21&t=0s>

Veliko početno slovo u imenima pokrajina i krajeva, dijelova naselja te ulica i trgova

* Ponovi što znaš!

1. Europa, Sjeverna Amerika – ime kontinenta
2. Slovenija, Crna Gora, Bosna i Hercegovina – imena država
3. Zagreb, Beli Manastir – imena gradova

Velikim početnim slovom pišu se jednorječna i višerječna imana: kontinenata, zemalja i država te naseljenih mjesta

* osim veznika i prijedloga (Bosna i Hercegovina; Biograd na Moru)

**Imena pokrajina i krajeva**

**a)jednorječna b)višerječna**

Lika Gorski kotar

Slavonija Cetinska krajina

Istra Hrvatsko zagorje

Podravina Imotska krajina

*Na putovanju kroz Hrvatsku posjetio sam* ***Slavoniju, Istru*** *te* ***Gorski kotar****.*

**Imena dijelova naselja**

**a)jednorječna b)višerječna**

Črnomerec Gornji grad

Trnje Novi Zagreb

Bobovica Južno naselje

Trešnjevka Industrijska četvrt

*Ona je živjela na* ***Gornjem gradu****, a prošle se godine preselila u* ***Novi Zagreb****.*

**Imena ulica i trgova**

* Ulica Stjepana Radića; Ulica kneza Ljudevita Posavskog; Ulica kralja Tomislava
* Školska ulica; Langova ulica; Europska avenija; Zagrebačka ulica;
* Trg Svetog Trojstva (to je božanstvo i sve se piše velikim slovom); Trg Ante Starčevića; Trg braće Radić; Trg kralja Tomislava; Trg pape Ivana Pavla Drugog; Trg bana Jelačića
* Šetalište doktora Franje Tuđmana, Obala doktora Ante Šonje; Park domovinske zahvalnosti

Velikim početnim slovom pišu se **jednorječna** imena pokrajina i krajeva, dijelova naselja i ulica i trgova i **prva riječ višerječnih imena**.

Od ostalih riječi velikim slovom pišu se samo **vlatita imena**!